ROMÂNIA

 JUDEȚUL TIMIȘ

CONSILIUL LOCAL AL MUNICIPIULUI LUGOJ

**HOTĂRÂREA**

**privind aprobarea proiectului cu titlul „Creșterea calității vieții din Municipiul Lugoj prin reabilitarea spațiilor verzi și modernizarea parcurilor” și a cheltuielilor aferente investiției**

 Consiliul Local al Municipiului Lugoj;

 Având în vedere referatul Direcției investiții, finanțări – Serviciul finanțări și implementare alte programe nr. 16/119813/(RI19)669 din 29.11.2024;

 Având în vedere referatul nr. 16/119908/(RI19)672 din 29.11.2024 al Primarului Municipiului Lugoj - inițiator al proiectului de hotărâre;

 Având în vedere Proiectul de hotărâre nr. 231 din 29.11.2024 privind aprobarea proiectului cu titlul „Creșterea calității vieții din Municipiul Lugoj prin reabilitarea spațiilor verzi și modernizarea parcurilor” și a cheltuielilor aferente investiției;

 Luând în considerare raportul de specialitate nr. 16/120004/(RI19)675 din 29.11.2024 întocmit de Direcția investiții, finanțări – Serviciul finanțări și implementare alte programe;

 Luând în considerare avizul nr. 118 din 02.12.2024 al Comisiei activități economico – financiare, agricultură, comerț, turism, activități social – culturale, tineret și sport și a celorlalte Comisii de specialitate ale Consiliului Local al Municipiului Lugoj;

 Ținând cont de Scrisoarea pentru demararea etapei de contractare, înregistrată în evidențele instituției noastre sub nr. 16/119482 din 29.11.2024;

 Având în vedere Ghidul solicitantului de finanțare revitalizare și regenerare urbană apelul de proiecte nr. PRV/198/PRV\_P7/OP5/RSO5.1/PRV\_A37- PRV/7.1.A/1.1 Revitalizare și regenerare urbană - UAT municipii;

Luând în considerare prevederile H.G. nr. 907/2016 privind etapele de elaborare şi conţinutul-cadru al documentaţiilor tehnico-economice aferente obiectivelor/proiectelor de investiţii finanţate din fonduri publice, modificată;

În conformitate cu art. 20 și art. 44 alin. (1) din Legea nr. 273/2006 privind finanţele publice locale, modificată şi completată;

 În conformitate cu art. 129 alin. (2) lit. b) și alin. (4) lit. d) și art. 139 alin. (3) lit. a) din Ordonanța de Urgență nr. 57/2019 privind Codul administrativ, cu modificările și completările ulterioare;

 În temeiul art. 196 alin. (1) lit. a) și art. 243 alin. (1) lit. a) din Ordonanța de Urgență nr. 57/2019 privind Codul administrativ, cu modificările și completările ulterioare,

**H O T Ă R Ă Ş T E :**

 **Art.1.** - Se aprobă proiectul cu titlul ***Creșterea calității vieții din Municipiul Lugoj prin reabilitarea spațiilor verzi și modernizarea parcurilor*,** SMIS 333527, în vederea finanțării în cadrul Programului Regional Vest 2021-2027, Prioritatea 7 - O regiune pentru cetățeni, Obiectiv specific RSO5.1 Promovarea dezvoltării integrate și incluzive în domeniul social, economic și al mediului, precum și a culturii, a patrimoniului natural, a turismului sustenabil și a securității în zonele urbane, Intervenția regională 7.1.A Revitalizare și regenerare urbană, apelul de proiecte nr. ***PRV/198/PRV\_P7/OP5/RSO5.1/PRV\_A37 - PRV/7.1.A/1.1 Revitalizare și regenerare urbană - UAT municipii***.

 **Art.2. -** Se aprobă valoarea totală a proiectului prevăzut la art.1, în cuantum de **51,863,065.44 lei, inclusiv TVA**, din care valoarea totală eligibilă **49,726,000.00 lei** și valoarea totală neeligibilă **2,137,065.44 lei**.

 **Art.3. -** Se aprobă contribuția proprie în proiect a **Municipiului Lugoj** în cuantum de **3,131,585.45 lei**, formată din:

1. **994,520.01 lei**, respectiv **2%** din valoarea totală eligibilă a proiectului, reprezentând cofinanțarea proiectului;
2. **2,137,065.44 lei**, reprezentând valoarea totală neeligibilă a proiectului.

 **Art.4.** - Se aprobă asigurarea din bugetul local a sumelor declarate neeligibile pe parcursul implementării proiectului, altele decât cele prevăzute în bugetul inițial, precum și cheltuielile conexe/auxiliare ce pot apărea pe durata implementării proiectului, pentru implementarea acestuia în condiții optime.

 **Art.5. -** Se aprobă asigurarea tuturor resursele financiare și efectuarea tuturor cheltuielilor necesare implementării proiectului în condițiile rambursării/ decontării ulterioare a cheltuielilor eligibile din instrumente structurale în conformitate cu prevederile contractului de finanțare

 **Art.6. -** Îndeplinirea prevederilor prezentei hotărâri se încredinţează Serviciului finanțări și implementare alte programe.

 **Art.7.** - Prezenta hotărâre se comunică:

 - Instituţiei Prefectului, judeţul Timiş;

 - Primarului Municipiului Lugoj;

 - Direcţiei juridice;

 - Direcției management financiar;

 - Direcției investiții, finanțări;

 - Serviciului finanțări și implementare alte programe;

 - Comisiilor de specialitate ale Consiliului Local.

PREȘEDINTE DE ȘEDINȚĂ CONTRASEMNEAZĂ

 Marius-Cornel Baboniu SECRETARUL GENERAL AL MUNICIPIULUI

 Dan Ciucu

 **Nr. 211 din 03.12.2024**

|  |  |  |
| --- | --- | --- |
| 1. | Total consilieri locali | 19 |
| 2. | Total consilieri prezenți | 19 |
| 3. | Număr voturi pentru | 19 |
| 4. | Număr voturi împotrivă | - |
| 5. | Abțineri | - |
| 6. | Adoptarea hotărârii s-a făcut cu | majoritate absolută |